Eddig nincs jele annak, hogy az oroszok ellentámadást indítanának.
Kétfős csapatokkal őrizzük a területet, éjjel-nappal.
A Zvezda körüli szovjet aktivitás nem változott.
A Föld légkörében sincs jele a katonai készültségnek.
Akkor szerintem sikeres volt az akciónk.
Igen, uram. Nagyon úgy tűnik.
Kérem, köszönje meg a nevemben a NASA minden dolgozójának!
Köszönöm, uram. Megmondom nekik.
Elnök úr, ha szabad?
Még hátravan az Apollo-Szojuz küldetés is.
Mit gondol, Ellen? Folytassuk, vagy inkább töröljük?
A KAL 7-es lelövése miatt még mindig mi vagyunk erkölcsi fölényben.
Szerintem ne engedjük el!
A kezünket nyújtottuk az egész világ előtt.
Ha Andropov elüti, akkor csak tessék!
Mutassuk meg a világnak, hogy ki akar békét, és ki háborút!
Pontosan így érzem én is.
- Folytassuk a terv szerint! - Igenis.
Külön köszönet illeti, amiért helytállt
ilyen nehéz körülmények között.
Köszönöm, uram. Ez kedves öntől.
Szeretném hivatalosan is jelölni a Szenátusnál
a NASA állandó igazgatói posztjára.
Uram, ez hatalmas megtiszteltetés!
Nem is tudom, mit mondjak.
Az országunknak szüksége van önre.
De nyugodtan gondolja át!
Köszönöm.
Szóval...
Ejha!
Gratulálok!
A főnök mindig jól választ.
Köszönöm, azt hiszem.
Mi az, még ennél is nagyobb tisztségre vágyik?
Csak szeretném átgondolni, ez minden.
De micsodát, Ellen?
Így eljuthatunk a Marsra!
Ha bekerül a kabinetbe, újra prioritássá válik.
Tom számára is az volt. Mégsem volt elég.
Maga asztronauta! Ez elég nagy különbség.
Igaza van. Az elnök imádja az asztronautákat.
És maga különleges. Maga kapta el azt a tartályt!
Magára fog a legjobban hallgatni az űrprogram ügyeiben.
Talán.
Átgondolom még.
Tábornok?
Köszönöm.
A szovjetek elhalasztották a Buran indítását.
Gondolom, javítják.
Ma reggel visszatolták a szerelőcsarnokba.
Mondtam én! Okos embereik vannak.
Valószínűleg maguktól rájöttek arra az O-gyűrű problémára.
Valószínűleg igen.
Emma, hívja fel Szergej Nyikolovot!
Minél előbb vissza kell térnie a csapatával,
hogy befejezzük a felkészülést.
Rendben. Emlékeztetőül,
a Columbia kilövésre kész, a terv szerint 1430-kor indítják.
- Columbia? - Gordo gépe.
Biztos nagyon izgul.
Reméljük, most józan!
KENNEDY ŰRKÖZPONT, FLORIDA
MS-2. Jobb csuklógyűrű. Laza csavarás, rögzítés.
Vettem. MS-2. Jobb csuklógyűrű a helyén.
Nem szoros?
Jó lesz.
Pilóta bal csuklógyűrű. Laza csavarás, rögzítés.
Vettem. Pilóta bal csukló...
- Innen átveszem. - Igenis.
Tessék, uram!
Jézusom, Ed!
Nincs jobb dolgod?
Idejössz Floridába, hogy szabotáld az indításomat?
Csak meg akartam nézni a régi űrrepülőket,
mielőtt a Pathfinderem lesöpri őket a pályáról.
Azt megnézem!
A Pathfinder csak egy porszem a király repülőmhöz képest.
Engedelmeskedj majd a nagyobb gyerekeknek,
ne nyúlj semmihez, és rendben leszel!
Büszke vagyok rád!
Köszi.
Nélküled nem sikerült volna.
Készen állsz?
Sok szerencsét!
Közeledünk a 30 másodperchez,
készen állunk az indításra.
Gyorsítórakéták egységei bekapcsolva.
T mínusz 20 másodperc...
18, 17,
16, 15, 14,
13, 12, tíz...
Indíthatjuk a főhajtóművet.
Ezzel útnak indult a Columbia Gordon Stevensszel a fedélzetén,
aki tíz év után tér vissza az űrbe.
Visszatértem, bébi!
Visszatértem.
A GYŐZELEMRE
Most már hátradőlhet.
Ez normotenziós zöld hályog.
Ritka betegség. Senki sem tudja, pontosan mi okozza.
Azt jelenti, hogy a szemnyomás normális mértékű,
de a látóidege károsodott.
Lehet, gond van a látóideg vérellátásával,
vagy túlságosan érzékeny a látóidege.
Vagy más körülmények is károsíthatták a vérkeringést.
Például a sugárzás?
Elképzelhető. De nem ismerek erről szóló tanulmányokat.
Volt kitéve megnövekedett mennyiségű sugárzásnak
a legutóbbi útján?
Hivatalosan nem.
Értem.
Feltételezem, a NASA repülőorvosa nem vizsgálta meg.
Hogyan lehet kezelni?
Hát, a látásvesztés lassítására
alkalmazhatunk szemcseppet,
ezt más gyógyszerrel és műtéttel egészítjük ki.
- Műtéttel? - Valószínűleg.
De ismétlem, most a látáskárosodás lassításáról beszélünk,
ezt nem lehet megállítani, sem visszafordítani.
Elnézést! Tehát felvágják a szememet,
de azzal nem jön rendbe?
Nem akarok semmit felvágni. Ez csak egy lehetőség.
De nem, nem fogja rendbe hozni.
Sajnálom, Ms. Cobb, de a zöld hályog nem gyógyítható.
Elmehet más orvoshoz is,
de egészen biztos, hogy mostantól kezdve
felgyorsul a látáskárosodása.
Ami végül teljes vaksághoz vezet.
Kösz, doki!
A repülőorvosok jó szakemberek. Észre fogják venni!
Ellington Ops. NASA kilenc-hat-négy.
Vettem, Molly. Holding.
Kérek engedélyt nagyobb sebességre kapcsoláshoz.
NASA kilenc-hat-négy, Ellington Ops.
Engedély megadva. Mehet a nagyobb sebesség.
Lássuk, mit tudsz!
Még gyorsabban! Még!
Gyerünk!
Az istenért! Gyerünk!
A kurva életbe!
Gyerünk már! Gyerünk!
NASA kilenc-hat-négy. Ellington Ops.
Jól vagy, Molly? Hirtelen 4500 métert zuhantál.
Vettem, Ellington Ops. Minden rendben.
Minden szuper!
Az elnök a Pathfinder felfegyverzése mellett döntött,
ezzel megmutatjuk a szovjeteknek, hogy mi nem játszadozunk.
Ezzel mi kerülünk vezető szerepbe.
Na most, négy Phoenix rakétaüteget helyezünk
a Pathfinder rakterébe.
Az AIM-54C űrre fejlesztett variánsán
már évek óta dolgoznak Vandenbergben.
A Védelmi Minisztérium repülőjére szánták, de a Pathfinderen is használható lesz.
Az a döntés született, hogy a NASA és a Védelmi Minisztérium
közösen fogja vinni ezt a küldetést.
A repülésirányítást a MOCR fogja végezni,
de a Phoenix rakéták bevetését a Minisztérium vezeti.
Rakétákat fogunk kilőni a küldetésen?
Lesz egy élő bemutató a rendszer szemléltetésére.
A célpontok majd Föld körül keringő drónok lesznek,
az orosz műholdakét szimuláló radarjelekkel.
Hány rakétát kell kilőnünk a gyakorlaton?
- Akkor csatahajó lesz? - Nem. A Pathfinder nem csatahajó.
De telepakoljuk rakétákkal, amiket ki kell lőnünk.
A Pathfinder fegyvereit elsősorban védekezésre szánjuk.
Elsősorban, de nem kizárólag.
Elméletileg támadásra is használhatjuk ezeket a rakétákat.
Igazam van?
Nem ez a küldetés célja.
A cél a Pathfinder rendszerének tesztelése,
de ezzel alkalmunk nyílik megnézni a legújabb...
felszerelést is.
De ez csak egy próba.
A Phoenix radarirányítású rakéta.
Hatótávolsága 100 tengerészeti mérföld,
és közelségi gyújtószerkezetekkel van ellátva.
Ha bekerülnek a rakodótérbe,
a felhajtóerő nyomása pontosan 882 pascal lesz.
- Minden rendben? - Igen.
Mi a baj?
Az elnök felajánlotta a NASA igazgatói székét.
- Most is igazgató vagy, nem? - Állandó jelleggel.
Hű!
Ez csodás, Ellen!
Gratulálok! Ez...
Hihetetlen, tudom.
De nem fogom elfogadni.
Biztos?
Persze. A megfelelő alkalomra várok, hogy megmondjam neki.
Most túl nagy a káosz.
Igen, de... ez hatalmas dolog.
Mármint így... benne lennél Reagan kabinetében.
- Azt akarod, hogy elfogadjam? - Nem, csak...
Nem ezt akartad egész életedben?
Te irányítanád a NASA-t. Végre eljutnál a Marsra...
Hé!
Én téged akarlak.
Igen?
Igen.
ISTEN HOZOTT ÚJRA, GORDO!
Hú, biztos hatalmasnak tűnik a hely az első bázishoz képest!
Igen, elég szűkösen voltunk, az biztos.
Tudom! Elképesztő!
Belegondolni, hogy mit csináltatok itt.
Most már ez a konyha.
Igen. Igen, tudom.
Itt voltak régebben az ágyak, nem?
Körülbelül igen.
És hol fogok aludni most?
El sem tudom képzelni, hogy bírtátok ki!
Annyi ideig, azon a kis helyen, én biztosan beleőrülnék.
Nick!
Az ágy.
Ja, bocsi.
Királyi helyet kaptál, az A lakóegységben.
Messze a szivattyútól.
Félóránként elkezd zörögni.
A legtöbben megőrülnek tőle, amíg meg nem szokják.
Én úgy alszom, mint a bunda, nem lesz gond.
Akkor szerencséd van, mert Vance úgy horkol, mint egy hullámvasút.
Egyre csak nyomja, fel, le, fel, le, egész éjjel.
De jó fej. Ő az egyik tengerészgyalogos.
Egy kicsit talán érzékeny. Ő itt alszik.
Vele szemben van
az exed csereágya.
Sajnálom. Tele van a B és a C egység. Nincs túl sok helyünk.
- Remélem, nem baj! - Nem. Nem lesz gond.
Amúgy hol van most?
Kint, a tengerészgyalogosokkal.
Egész héten a reaktor mellett gyakorlatoznak.
A Tengeri Sárkány legutóbbi szállítmányával.
De nagyon titkos.
Rendkívül bizalmas!
A tengerészgyalogosokkal? Tracy?
Úgy volt, hogy csak beugrik,
amíg az egyikük megtanulja vezetni az LSAM-et.
De állítólag nem megy neki.
Igen, az LSAM trükkös jószág.
Basszus, tényleg! Te vezetted az eredetit.
Az most már csak egy roncs, sajnos.
Megmaradt alkatrésznek.
De a másik kettő még repül.
Csak ahogy öregszenek, egyre több a gond velük.
Mint az emberek. Hát, én nem aggódom.
Trace biztos gyorsan betanítja azt a szegény bakát.
Igen. Igen, talán. Valószínűleg.
Na mindegy, hagylak berendezkedni!
Rendben.
Isten hozta itthon!
Nézd, a három csapat
most a dokkolómodul külön részein dolgozik,
de egy idő után össze kell dolgozniuk.
Mechanika, avionika, létfenntartás.
De a csapatok közötti ellenőrzés
csak akkor történik meg, ha már megvannak az első tervek.
Ez a protokoll.
Igen, tudom, már mondtad.
De ha már az elejétől összedolgoznának...
Nem.
Mérnök vagyok, egyszerűen rossz a kivitelezés!
Valóban?
Csak mondom, ezzel a rossz kivitelezéssel jutottunk el a Holdra,
amikor te még pelenkában voltál!
Inkább neked kellett volna pelenka a Gemini közben.
- Tűnés! - Hogyne!
Mogyoró.
VIETNAMI ÉTTEREM
Bocsi, én nem...
Bocsi!
Isten hozott nálunk! Hány főre lesz?
Csak egyre.
- Mit kérsz inni? - Kólát.
Választottál már?
Még nem.
Még nem nagyon ettem vietnami kaját.
Örökbe fogadtak?
Igen.
- Szereted a kínait? - Imádom!
Ahhoz hasonlít, körülbelül.
Én tavaszi tekerccsel kezdenék. Aztán jöhet a pho vagy a banh mi.
Marhahúsleves vagy sertésszendvics.
A szendvics finom, de a pho apa specialitása.
- Apukád a szakács? - Igen.
Megkóstolom a „fót".
- Pho. - Pho.
Mondtam. Családi recept.
Nagyon finom volt!
Leülnél egy kicsit?
Apukád Vietnamban tanult meg főzni?
Az anyjától, a nagyanyámtól.
- Ő még él? - Nem tudni.
Apa megszakította minden kapcsolatát, amikor eljött onnan.
Nem nagyon beszél az ottani családjáról.
És az anyukád?
Ő itt van. Most nincs, de él.
De ő nem vietnami. Azután találkoztak, hogy apa emigrált.
Akkor itt születtél?
Igen, igazi amerikai lány vagyok.
Tessék! A számla.
- Tessék! - Köszi.
- A visszajáró. - Tartsd csak meg!
Köszi! Legközelebb kóstold meg a sertéshúsos tört rizst!
Gondolom, visszajössz még a barátaiddal, hogy több pénzt költsetek?
Igen... Megfontolom. Köszi.
Megvan a célpont.
Megerősítve. A radar két aktív célpontot jelez.
Az első lőtávolsága 31 kilométer.
A gép relatív sebessége 1,2 méter per másodperc.
Célparaméteren belül vagyunk.
Ride, fegyvert az egyes célpontra!
Bemérve. Egyes célpont.
Megerősítve. A második célpont 45 kilométerre van.
Az Y és Z sebesség a célzási határon belül van.
Hatótávon kívülre fog kerülni.
Váltás a második célpontra!
Rendszer bemérve. Kettes célpont.
Bemérés sikeres. Tüzelésre kész.
Tűz!
Rakéta kilőve.
Bemérte az első célpontot.
- Tűz! - Rakéta kilőve.
Jó volt a bemérés. A célpont mozog, a fegyverek követik.
Első célpont megsemmisítve. Második rakéta közeledik.
Második célpont megsemmisítve.
Megerősítve. Nincs aktív célpont.
Meghaltak.
Szimuláció vége.
Biztosítsák a kabint, eligazítás következik!
- Szép munka! - Köszi, főnök.
Igen, kösz.
Ki kell mennem a levegőre.
Nem is rossz!
Nem is olyan rossz!
- Hú! - Jézusom!
Bassza meg!
Megütötted magad?
Nem.
- Nem. - Úristen, az arcod!
Igen, jól megijesztettél!
Szóval megérkeztél.
Megérkeztem.
Milyen érzés? Nagyon más?
- Teljesen más. - Igen?
Mindenben más...
Hé, Vance! Találkoztál már a volt férjemmel, Gordóval?
Gordo, ő Vance Paulson.
Ő az egyik bőrnyakú, aki megvéd minket a ruszkiktól.
Örvendek!
Én is.
- Haditengerészet? - Így van.
Nyugi, nem foglak szívatni vele!
Tracy igazi tengerészgyalogos lett!
Ó, elég már!
Úgy manőverezett, amikor rárepültünk az oroszokra...
teljesen az aljáig levitt minket.
Ha lettek volna ott nyulak, akkor már nem lenne fülük.
Nem volt semmi.
Annyira gyávák voltatok! Legalább öt méterrel voltam felette.
Öt... A francokat!
Tele lett a csizmám holdporral, olyan közel voltunk.
A csizmád?
Igen, úgy kapaszkodtak az oldalán,
mint Tarzan.
Igen, közben „A walkürök lovaglását" dúdoltuk.
- Nagy móka volt! - Ja, nagy móka.
Nem hagynak unatkozni!
Mindjárt éhen halok. Megyek, eszem valamit.
Én is megyek! Nem jössz?
A régi bázisotok lett a konyha.
Igen. Igen, tudom.
Á, most nem. Még meg kell szoknom.
Alszom kicsit, megvárom a reggelit.
- Örültem, Gordo! - Én is, Trace.
...beszámolók szerint hatalmas robbanás volt Fort Gulick területén,
amely az Egyesült Államok 10. Gyalogságának,
valamint a különleges erőknek ad otthont Panamában.
Szemtanúk szerint egy nagy kamion törte át a kaput...
Kibaszott állatok!
...a barakkokba hajtott, és felrobbant...
Kész az enchilada!
Szuper. Éhen halok!
Innék még egy sört.
...a csatornaövezettől,
ami a nemzetközi törvény szerint az Egyesült Államokhoz tartozik.
Ami egy átlagos szállítmánynak indult
a Jamestown holdbázisra,
az újabb frontot nyitott a hidegháborús helyzetben
az Egyesült Államok és a Szovjetunió között.
Jézusom... Miért settenkedsz itt?
Eddig is itt álltam.
Nagyon vicces!
...ami a NASA szerint egy rutinszállítmány,
igazából atomfegyvert...
- Még néztem! - Nem vettél észre.
Dehogyisnem!
Nem jutott eszedbe, hogy talán kurvára máson jár az eszem?
De. Eszembe jutott.
Már két hónapja az eszembe jutott, amikor visszajöttél,
és órákig ültél a kádban, a falra meredve.
Gondoltam: „Biztos gondterhelt. Nem zavarom inkább."
Erre gondolok minden alkalommal, amikor rám rivallsz ok nélkül.
Vagy amikor szótlanul ülsz itt,
és nem akarsz beszélni semmiről!
De most ebből elég! Érted? Elég.
Tudom, hogy valami baj van, el kell mondanod, mi az!
- Mi? Most mit mondjak? - Az igazat!
Mondd el... az igazat!
Bármi is az, megoldjuk!
Ezt nem tudjuk megoldani.
Kimentem a napviharba...
Wubbóért.
Nem maradtam a lávacsőben.
Hazudtam.
Egy órán át voltam a felszínen.
Talán több ideig is.
Ha nem megyek érte, meghalt volna.
Ezért...
Normotenziós zöld hályog.
NEHOGY VELED IS MEGTÖRTÉNJEN!
Trace.
Basszus! Gyere be!
Gyere már be! Halkan! Csukd be az ajtót!
Jézusom!
Te meg mit csinálsz?
Átforgatom a levegőt, ha végeztem, aztán távozik szépen a semmibe.
És másnap,
ha gyanús lesz a szag, akkor rá lehet fogni a kajára.
Zseniális ötlet!
- Mennyi van még? - Hét.
Hét, amíg...
amíg Jimmy felküldi az újabb szállítmányt.
Jimmy? Rávetted Jimmyt, hogy cigit csempésszen?
Beletömi egy darab büdös sajtba, és beleteszi egy zacskóba.
Okos gyerek!
Talán túlságosan is.
Igen, nem akarom tudni, honnan ismeri ezt a trükköt.
Meg sem kínálsz?
Csak tessék!
Jól nézel ki, Gordo!
Boldognak tűnsz.
Köszi.
Ja.
Már régen láttalak ilyennek.
Túllendültem egy mélyponton.
Igen? Hogyhogy?
Jó, ha nem akarod, hogy ez legyen az utolsó cigid
hat hónapig, akkor kezdj el beszélni!
Hát, amikor utoljára itt voltam...
megzavarodtam.
Bekattantam.
Képzelődtem, meg...
megpróbáltam levenni a sisakomat kint.
Jézusom!
Dani szándékosan törte el a karját, Trace,
hogy Houston ne küldjön diliházba.
Sajnálom, hogy egyedül kellett szenvedned.
Elmondhattad volna!
Igen, elmondhattam volna.
Megviseli az embert ez a hely.
Hiába vagyunk sokan, akkor is...
magányos néha az ember.
El sem tudom képzelni, milyen lehetett régebben.
Ezen gondolkoztam tíz évig.
Sosem értettem, miért történt.
Aztán nemrég
én... hallgatóztam, bevallom,
amikor Jimmyvel beszélgettetek a hatodik szülinapjáról.
És valami olyasmit mondtál, hogy milyen „boldog idők" voltak.
Akkor megvilágosodtam.
Ami itt történt, annak semmi köze az űrhöz, a klausztrofóbiához,
vagy a megkattanáshoz.
Tudtam, hogy ha hazamegyek, el kell költöznöm.
Az volt a vég kezdete.
Szerintem ezt nem tudtam feldolgozni.
Hogy elveszítem a legfontosabb személyt az életemben.
Téged.
Az én hibám volt. Neked is volt pár húzásod, de...
Kapd be!
Én csesztem el a házasságunkat, Trace.
Hazudtam, megcsaltalak, nem voltam ott, amikor szükséged volt rám.
Még amikor ott is voltam, nem számíthattál rám.
Tudom.
És minden szétesett.
És hallottam, ahogy Jimmyvel a boldog időkről beszéltek, és...
akkor ráébredtem, hogy soha többé nem leszek boldog
nélküled.
- Ó, Gordo! - Ezért vagyok itt, Trace.
Hogy visszaszerezzelek.
Még Samnek is megmondtam.
- Hogy micsoda? - Egyenesen a képébe.
Hogy: „Visszaszerzem Tracyt, Sam!"
Úristen, Gordo! És mit mondott?
- Azt mondta... - A fenébe, Gordo!
Várj, várj, várj, várj! Azt mondta...
„Tracy szabad szellem.
Nem lehet megzabolázni."
Hát igen.
Te is így gondolod?
Szerintem téged senki sem tud elkapni.
Csak ha hagyod.
Hát, kapj el, ha tudsz!
Nem tudom, látta-e a NASA központi d-levelét
a Pathfinder költségtervéről.
Végeztem pár számítást tegnap, ha az segít.
Legyen a vörös!
- Hogyan? - Szereti a vöröset!
Kicsoda?
Mr. Nyikolov. Az első megbeszélése.
Ennek mi köze ahhoz, hogy mit szeret?
Semmi, asszonyom.
Mindjárt hozom azt a számítást.
- Jó reggelt! - Jó reggelt!
Szép színe van!
Ennek?
Át tudta nézni a dokkolás terheléses elemzését?
Igen. Szerintem megfelel.
Új... utasítás jött Moszkvától.
A Politikai Bizottság úgy döntött,
hogy az első kézfogás szimbóluma fontos,
és hogy pontosan...
középen kell megtörténnie.
Az összekapcsolt űrhajók középpontján.
Így semelyik oldal sem lesz fogadó, sem vendég, érti?
Nos, a modul pontosan 3,15 méter hosszú,
annak a középpontja 1,575 méter.
Igen. Itt... itt.
De ez felvet néhány problémát.
Nézze!
ön lesz az amerikai fél!
Nos, a középpont itt van.
Tehát... Jöjjön!
Elméletileg, ha idenyújtja a kezét...
Így... Akkor rendben lesz, nem?
Nem. De.
Jó lesz.
De az a baj, hogy ebben a helyzetben
nem látnak be sem a Szojuzból, sem az Apollóból.
Gondolom.
Akkor hol lesz a kamera? Senki sem fogja látni.
Nincs értelme a béke szimbólumának, ha senki sem látja.
Értem.
Hát...
Ha az egyik lesz a fogadó fél...
Moszkva azt akarja, a szovjet oldal legyen.
Washington meg azt, hogy az Apollo.
És ha... feldobnánk egy érmét?
Hát az...
elfogadható.
- Van önnél egy? Bocsánat. - Igen.
- Nincs zsebem. - Igen. Azt hiszem.
Megvan.
Válasszon!
Sas.
- Bocsánat! - Ó, várjon!
- Szerintem ott... - Igen.
Lent.
Bocsánat... Hátrébb kell mennie! Nem tudom...
Beakadt a nadrágom.
Hát, akkor én...
Ms. Madison...
Igen?
Ms. Madison, jöjjön, kérem, akadt egy kis gond!
Elnézést!
Bill Strausser felmondott. És nagyon úgy tűnik, hogy miattad.
Miattam? Én nem csináltam semmit!
Hát, valamit biztos.
„A Ms. Rosalesszel való mai beszélgetésem után nyilvánvalóvá vált,
hogy a kollégáim nem tisztelnek,
így nincs maradásom ebben a pozícióban."
- Mi a fenét mondtál neki? - Semmit.
Mit mondtál neki?
Jó, mármint... tényleg úgy hívtam, hogy...
Mogyoró.
Kár volt elmondanom neked!
Kedves akartam lenni, beavatni egy bizalmas...
Kicsúszott! Nem gondoltam, hogy így kiakad.
Egyáltalán nem gondolkodtál.
Bill Strausser a csapatunk megbecsült tagja,
már 20 éve hűséges munkatársunk.
Nem érdemli meg, hogy egy tiszteletlen kölyök miatt
kelljen elmennie!
Beszéld rá, hogy jöjjön vissza...
különben kereshetsz másik állást!
- Tessék? - Aleida, sokat kockáztattam érted.
- Tartozol annyival... - Én nem tartozom semmivel!
- Nyugodj meg! - Ne nyugtatgasson!
Nekem nem mondhat semmit, hallja?
Rúgjon csak ki! Nem érdekel!
Nem érdekel!
Értem.
Mindig ezt csinálod, ugye?
Mit? Hogy kiállok magamért?
Ezért rúgtak ki eddig minden állásodból.
Húzós lesz a helyzet, te meg lelépsz.
Bassza meg!
Szerintem az most jól ment neked is.
Ha el akarsz menni, csak tessék!
De ha repülőmérnök akarsz lenni, nem lesz másik lehetőség!
A válaszok értéke 100 és 500 dollár közé esik...
A VILÁG VEZETŐI
Szia!
Bejöhetek, hogy...
Várj, ne! Beszélni akarok veled!
- Én nem akarok. - Csak pár perc. Öt perc.
Légyszi, Bill! Ne már!
Jól van. Gyere be!
Basszus, lemaradtam róla! Tudtam.
Ez egy kellék az Alfa holdbázisból?
Egyszer körbevezettem Barbara Baint a MOCR-ban,
köszönetképp küldte.
Ez Buzz Aldrin kesztyűje?
Ne nézelődj már! Mit akarsz?
Azért jöttem, hogy...
bocsánatot kérjek.
Jó. Kösz, hogy beugrottál!
Akkor visszajössz dolgozni? Vagy...
Nem.
Kérlek, Bill! Ugyan! Véletlen volt.
Csak butaságot mondtam, többé nem fordul elő.
Szerinted erről van szó?
Már 20 éve kísért ez a történet.
Te meg egy hónapja vagy itt. És máris hallottad.
Egyáltalán tudod, melyik Gemini-küldetés közben történt?
Mi történt, amikor Bill összepisálta magát?
- Nem számít. - Dehogynem!
- Tényleg... - 1966. március 16-a. Gemini 8.
Jelent ez neked bármit?
Igen.
Neil Armstrong és David Scott keringés közben forogni kezdtek,
és majdnem elájultak.
Majdnem meghaltak.
Ha elájulnak, akkor végük.
A konzolnál voltam, a műszak végén, és igen, pisilnem kellett.
Neil hirtelen azt mondta, elvesztette az irányítást,
és egyre rosszabb a helyzet.
Elveszíthettük volna az első két emberünket az űrben.
Így a helyemen maradtam.
Még akkor is, amikor leállt a forgás.
Nem tudtuk, mennyire sérült meg a kapszula.
Ott maradtam... mindenkivel.
Vártunk, figyeltünk,
reménykedtünk,
imádkoztunk.
Tudtad, hogy Kínánál kellett belépniük?
Kínában nincs is megfigyelőállomásunk.
Amikor elment a jel, az nem csak pár percre ment el.
Hanem egy órára.
Amíg egy pilótánk meg nem látta az ejtőernyőket Okinava felett.
Megjött a hír, hogy a vízbe csobbantak, de jól vannak.
Felugrottunk. Ujjongtunk örömünkben.
Még soha nem éltem át ilyesmit.
Ott álltam, ujjongva.
Frank Bedlow meg rám nézett, és azt kérdezte:
„Bill, te bepisáltál?"
És 20 évvel később még mindig erről beszélnek.
Engem...
meglőttek.
- Micsoda? - Puskával.
Kősóval, de madársörét is volt benne.
Pár sörét benne maradt a vállamban...
Figyelj, nem tudom, mire akarsz kilyukadni...
Csak hallgass végig!
Jó?
Volt egy időszak az életemben... amikor nem volt hol laknom.
Sehol.
Néha a barátaimnál aludtam,
de legtöbbször aluljárókban, meg a parkban. Néha hátsó kertekben.
Némelyik kert olyan nagy volt, hogy észre sem vették az emberek.
Ennem kellett. Nyilvánvalóan.
De nem volt semmi pénzem.
Úgyhogy...
éttermek kukáit túrtam fel.
Az egyik Bryant Street-i étteremnél nagyon jó dolgok voltak,
így visszajártam oda,
a tulaj meg mindig kijött, rám kiabált.
„Tűnés innen, te bevándorló!
Bemocskolod a környékünket. Te ingyenélő!"
Egy nap, amikor visszamentem,
megint kijött az ember. Csak most... egy puskával.
A lövésre nem is emlékszem.
Csak a durranásra, és hogy a földre estem,
aztán felugrottam, és elfutottam.
Csak futottam.
A parkban álltam meg.
Akkor jöttem rá... hogy tiszta vér a pólóm.
És a bal oldalam szinte égett.
Jézusom!
Bementem a sürgősségire, ott elláttak.
Elmondtam nekik, mi történt, és kihívták a rendőrséget.
Mert ez a teendő, ha valakit meglőnek.
Kihívják a rendőrséget.
De illegálisan voltam itt, így nem akartam beszélni velük.
Ezért...
leléptem.
Mielőtt kiszedhették volna az összes sörétet.
Még mindig elég sok van a bőröm alatt.
És nagy, csúnya...
sebeim vannak...
a felsőtestemen.
Ezért... nem hordok pántos felsőket,
fürdőruhát, ujjatlan blúzokat, meg ilyeneket.
Senki nem láthatja.
Szóval...
nekem is van szégyellnivalóm, Bill.
És hidd el, őszintén mondom...
nagyon sajnálom...
hogy újra át kellett élned a tiédet.
A Screen Actors Guild helyes!
A világ vezetői, 200-ért.
Válasz: Anglia első női miniszterelnöke.
Népszerűségét növelte a Falkland-szigeteki háború. Larry.
Margaret Thatcher.
- Kicsoda Margaret Thatcher? - Igen.
- Mozisikerek, 400-ért. - Kérdésként kell megválaszolni.
Cseszd meg!
- Helyes! - Filmek, 300-ért.
Az 1959-es film férfi szereplői úgy tesztelték álcájukat,
hogy bementek egy női mosdóba. Larry.
- Mi a Van, aki forrón szereti? - Helyes!
Jack Lemmon és Tony Curtis.
Biztos jól szórakoztak abban a jelmezben a női mosdóban,
de az már másik téma.
Larry, mehet a következő kérdés!
Oké. Itt van a borravalód.
21,50.
- Nem rossz. - Igen, szuper. Köszönöm.
Csak azt akartam mondani...
hogy múltkor...
- Nem is tudom, hogy történt. - Semmi nem történt.
Értem.
Egy szép pillanat két barát között...
egy baráti csókkal.
Talán barátibb volt, mint kellett volna, de...
Igen.
Sajnálom!
Ne sajnáld!
Lépjünk túl rajta! Nem kell erről beszélnünk.
Rendben.
- Jó éjt, Danny! - Jó éjt, Mrs. Baldwin!
Azt hittem, hogy elmész.
Nem...
Nem tudom, mit mondjak.
Tudom, el kéne felejtenünk...
ami köztünk történt.
De...
nem megy.
Folyton erre gondolok.
A hajadra...
- az ajkadra. - Danny!
Csak arra tudok gondolni, ahogy megölellek.
Hagyd abba!
Zárd be az ajtót!
Kapcsold le a villanyt!
Gyere utánam a pincébe!
Menj! Most!
ATOMBUNKER
Tényleg eladod a helyet?
Bizony ám.
Furcsa lesz nélküled.
Először akkor jártam itt, amikor megnyitottad a helyet.
Igen?
Az jó nap volt.
Vagyis kész katasztrófa.
Nem működtek a sörcsapok, eldugultak a WC-k.
Kész... káosz volt. De jó is.
Akkor már... nem annyira jó?
Így is mondhatjuk.
Az emberek imádják.
Komolyan. Bejönnek, megnézik az űrhajós képeket,
meg a modelleket.
Bármit, aminek köze van az űrhöz.
Látom az arcukat, amikor bejönnek.
Körbenéznek: „Talán most látok egy asztronautát!"
„Komolyan ezzel a szarral mentek az űrbe?"
„Ez egy darab szar az űrből?"
Még a szart is megvennék.
Beleraknám egy tasakba, azt mondanám, az űrből van.
Igen, azt elhiszem.
Miért?
Mindenki az űrbe vágyik.
Én nem. Sosem vágytam.
Akkor rajtad kívül mindenki.
De... a többség nem is álmodhat róla.
Így juthatnak a legközelebb az űrhöz:
hogy idejönnek, és vesznek valami érdekes tárgyat.
Amíg a NASA nem kezd jegyet árulni.
Olyan sosem lesz.
A NASA nem árulna jegyet az űrbe, ugye?
Kétlem.
Valaki más fog.
- Hatalmasat szakítanak majd rajta. - Karen!
Karennek szólítottál!
Szeretlek.
Dehogyis, Danny! Nem szeretsz.
- De igen! - Dehogyis!
Én... szeretlek, Karen!
Jó. Akkor most szedjük össze magunkat!
Én folyton rád gondolok.
Nem!
- Már évek óta szeretlek. - Mi? Nem. Ez nem erről szól. Nem.
- De. - Nem, nem nem.
Otthagyom a sulit. Elköltözhetünk a városba.
Micsoda?
Danny, ez nem erről szól.
Ez nem szerelem!
- Nem kapcsolat. - Micsoda?
- Azt hittem, mi... - Jól éreztük magunkat.
Komolyan. Nagyon-nagyon jó volt.
És mindketten akartuk, talán szükségünk is volt rá.
Nem...
Tudom, hogy én akartam. És szükségem volt rá.
Így megtettem.
És nagyon jó volt.
Nagyon jó voltál.
Jó voltál, drágám!
De ennyi volt.
- Nem! - Vége.
- Folytathatjuk! - Nem.
- Miért? - Mert én azt mondtam.
Vége. Öltözz fel!
Csak... Majd a hátsó ajtón menj ki!
Zárd be magad mögött, mintha te lettél volna ma az utolsó!
Én majd később megyek el.
Szállj be a kocsidba, és menj haza!
Holnap jelents beteget!
A hét végén már úgyis mész a suliba.
Ne aggódj, elküldöm az utolsó fizetésed!
Az nem érdekel!
Hátra arc!
Ez parancs!
Ne fordulj vissza! Menj!
Úristen!
357 Bravo, LSAM 2.
Öt perc, és ott vagyok az új turnussal.
Vettem, LSAM 2.
Ránk férne a meleg kaja és egy zuhany.
Stevens kapitány, nem akarod átvenni?
Dehogynem!
Oké. Pilóta üzemmód. Tiéd az irányítás.
Nagy a késés az RCS-rakétáknál.
Régebben máshogy ment.
Fiúk, lányok, hajtsátok fel a tálcát
és az ülést egyenes pozícióba!
A következő bányászcsapat 1130-kor fog ideérni.
- Mozgást látok! - Micsoda?
Hol?
Tíz óránál. Láttam egy villanást annál a gerincnél.
Biztos? Én nem látok semmit.
Várj! De igen.
Itt vannak az oroszok.
Wilhelm, tartsd a frontot!
Webster, Lopez, ti gyertek velem!
Houston, itt a MARDET parancsnoka.
Megláttunk pár oroszt a 357 Bravo gerincénél.
Odamegyünk.
Vettem. Óvatosan közelítsenek!
Ha látótávolságba érnek, próbáljanak kapcsolatba lépni az ő frekvenciájukon!
Rendben, Houston.
Legyetek óvatosak! Széledjünk szét!
Jobbra tiszta.
Webster, fedezz balról!
Vettem, balról. Tartom.
Tovább megyek.
Bal tiszta. Átmegyek jobbra.
Jól van. Megyek a bal oldalra.
Semmi.
Houston. Látjuk őket, elöl.
Mit látnak?
Két kozmonautát, valamilyen eszközön dolgoznak.
Még nem láttak meg minket.
Lopez, látsz több embert?
Negatív, főnök. Csak kettőt.
Houston, várjuk a parancsot.
MARDET 1, váltsanak át az orosz frekvenciára,
és küldje el őket azonnal!
Igenis.
Webster, menj előre!
Kapcsolódj rájuk, és küldd el őket a fenébe!
Lopez, fedezd!
Vettem.
Frekvenciát váltok.
Figyelem, szovjet kozmonauták!
Ezt a területet az Egyesült Államok kormánya foglalta el.
Elindultak.
Résen vagyok.
Nyugalom!
Nekem ez nem tetszik! Mit csinál?
Mi van a ládában? Fegyver?
Állj! Lépjetek el a ládától!
Lövést adtunk le.
Ellenség a földön.
Te, ne nyúlj a ládába!
Basszus! Gyerünk! Gyerünk! Gyerünk!
Az istenit!
MARDET 1, Houston.
MARDET 1, jelentést!
Két ellenség a földön. Rossz a helyzet.
Egy pillanat!
Jézusom! Felgyulladt!
Úristen!
Jézusom! Mit tegyek?
Tarts ki, haver!
Kilyukadt a ruhád, befoltozom!
Webster, Lopez! Jelentést!
- Jól vagyok. - Jól vagyok.
Lélegezz, haver! Rendbe fogsz jönni.
- Stevens? - Hallak, Vance!
Azonnal el kell szállítanunk!
Bassza meg!
A gerincen vagyunk. Háromszáz méterre a csúcstól.
Vettem. Rögtön ott vagyok.
Webster, vedd el a fegyvereiket!
Igenis!
MARDET 1, Houston. Helyzetjelentést!
Ismétlem: MARDET 1, Houston. Helyzetjelentést!
Houston, itt a MARDET parancsnoka.
Terület biztosítva.
Két ellenség megsérült. Egy halott, egy sebesült.
Érkezik a mentőegység.
Értesítse az elnököt!
Jézusom! Főnök!
Mi az?
Itt nincs fegyver.
Akkor miért nyúltak?
Uramisten!
A feliratot fordította: Alimuradov Dóra